b'\n_START_ARTICLE_\nPetras Ancelis\n_START_PARAGRAPH_\nPetras Ancelis (g. 1950 m. liepos 11 d. Zablati\xc5\xa1k\xc4\x97se, Zaras\xc5\xb3 raj.) \xe2\x80\x93 Lietuvos teisininkas kriminalistas, penalprocesualistas (baud\xc5\xbeiamojo proceso specialistas), MRU profesorius.\n_START_SECTION_\nBiografija\n_START_PARAGRAPH_\n1957\xe2\x80\x931961 m. mok\xc4\x97si Mukuli\xc5\xb3 pradin\xc4\x97je mokykloje, 1961\xe2\x80\x931965 m. Zaras\xc5\xb3 vidurin\xc4\x97je mokykloje, 1965\xe2\x80\x931967 m. Tro\xc5\xa1k\xc5\xabn\xc5\xb3 profesin\xc4\x97je technikos mokykloje, 1968\xe2\x80\x931970 m. \xe2\x80\x93 neakivaizdiniu b\xc5\xabdu Zaras\xc5\xb3 vidurin\xc4\x97je mokykloje, 1977 m. baig\xc4\x97 Volgogrado auk\xc5\xa1t\xc4\x85j\xc4\x85 tardymo mokykl\xc4\x85. 1996 m. apgyn\xc4\x97 disertacij\xc4\x85 \xe2\x80\x9eIkiteisminio nusikaltim\xc5\xb3 tyrimo procesin\xc4\x97s ir organizacin\xc4\x97s problemos (lyginamosios teis\xc4\x97tyros studija)\xe2\x80\x9c, socialini\xc5\xb3 moksl\xc5\xb3 daktaras._NEWLINE_1968\xe2\x80\x931970 m. Zaras\xc5\xb3 kino direkcijos kino mechanikas, 1970\xe2\x80\x931972 m. tarnavo sovietin\xc4\x97je armijoje. Nuo 1977 m. Lietuvos TSR vidaus reikal\xc5\xb3 ministerijos Tardymo valdybos tardytojas, 1987\xe2\x80\x931988 m. ypatingai svarbi\xc5\xb3 byl\xc5\xb3 vyresnysis tardytojas, 1989\xe2\x80\x931990 m. skyriaus vir\xc5\xa1ininko pavaduotojas, 1991\xe2\x80\x931992 m. Tardymo departamento prie LR vidaus reikal\xc5\xb3 ministerijos direktoriaus pavaduotojas. Nuo 1992 m. Lietuvos policijos akademijos (iki 2000 m. Lietuvos policijos, Lietuvos teis\xc4\x97s akademijos) d\xc4\x97stytojas, 1993\xe2\x80\x931994 m. MRU Teis\xc4\x97s fakulteto Baud\xc5\xbeiamojo proceso katedros vyr. asistentas, 1995\xe2\x80\x931997 m. magistro studij\xc5\xb3 vir\xc5\xa1ininkas, nuo 1998 m. Policijos fakulteto dekanas, nuo 2008 m. vasario m\xc4\x97n. MRU Vie\xc5\xa1ojo saugumo fakulteto Kriminalistikos ir baud\xc5\xbeiamojo proceso katedros profesorius, katedros ved\xc4\x97jas._NEWLINE_Mokslini\xc5\xb3 interes\xc5\xb3 kryptys \xe2\x80\x93 baud\xc5\xbeiamasis procesas (\xc4\xafrodym\xc5\xb3 teorija, ikiteisminio tyrimo problemos, procesin\xc4\x97s formos, nukent\xc4\x97jusiojo asmens teisi\xc5\xb3 apsauga. D\xc4\x97stomi dalykai \xe2\x80\x93 Baud\xc5\xbeiamojo proceso teis\xc4\x97, ikiteisminio tyrimo teorija ir praktika, nepilname\xc4\x8di\xc5\xb3 teisi\xc5\xb3 apsauga, \xc4\xafrodym\xc5\xb3 teorija. Paskelb\xc4\x97 per 25 mokslines publikacijas, publicistinius straipsnius laikra\xc5\xa1\xc4\x8diuose ir \xc5\xbeurnaluose, pasisak\xc4\x97 per radij\xc4\x85 ir televizij\xc4\x85. \xc4\xaek\xc5\xabr\xc4\x97 Lietuvos nusikaltim\xc5\xb3 auk\xc5\xb3 r\xc4\x97mimo asociacijos \xc4\xafk\xc5\xabr\xc4\x97jas, jos tarybos pirmininkas (nuo 1998 m.). Nusipeln\xc4\x99s teisininkas (1987 m.).'